Likumprojekts

**Grozījumi Vides aizsardzības likumā**

Izdarīt Vides aizsardzības likumā (Latvijas Republikas Saeimas un Ministru Kabineta Ziņotājs, 2006, 24. nr.; 2007, 15. nr.; 2008, 7., 24. nr.; 2009, 14. nr.; Latvijas Vēstnesis, 2009, 194. nr.; 2010, 205. nr.; 2012, 96. nr.; 2013, 84. nr.; 2018, 225. nr.) šādus grozījumus:

1.  21. pantā:

izteikt pirmās daļas 8. punktu šādā redakcijā:

"8) veikt administratīvā pārkāpuma procesu;";

izslēgt otro daļu.

2. Izslēgt 22. panta trešo daļu.

3. Izslēgt 23. pantu.

4. Papildināt 38. pantu ar trešo daļu šādā redakcijā:

"(3) Ja Vides pārraudzības valsts birojs konstatē Eiropas Savienības ekomarķējuma izmantošanas prasību pārkāpšanu saistībā ar produktu, kuram šāds marķējums piešķirts, Vides pārraudzības valsts birojs pieņem lēmumu, ar kuru nosaka tiesisko pienākumu novērst konstatēto pārkāpumu."

5. Izslēgt 39. panta ceturtās daļas otro teikumu.

6. Papildināt pārejas noteikumus ar 15. punktu šādā redakcijā:

"15. Grozījumi šā likuma 21. pantā par pirmās daļas 8. punkta izteikšanu jaunā redakcijā un otrās daļas izslēgšanu, grozījums šā likuma 22. pantā par trešās daļas izslēgšanu, grozījums par 23. panta izslēgšanu un grozījums par 38. panta papildināšanu ar trešo daļu stājas spēkā vienlaikus ar Administratīvās atbildības likumu."

Vides aizsardzības un

reģionālās attīstības ministrs

J. Pūce